
ROMÂNIA


                                
   

JUDEŢUL IAŞI



                    



CONSILIUL LOCAL PAŞCANI
                             

HOTARAREA  NR. 121
      Din : 24.11.2011

privind aprobarea criteriilor (condiţiilor) şi procedura de organizare şi desfăşurare a concursului pentru ocuparea funcţiilor publice de conducere vacante de

 şef serviciu/şef birou din cadrul Poliţiei Locale a Municipiului Paşcani

Consiliul Local al municipiului Paşcani, judeţul Iaşi;
    Având în vedere prevederile art.30 lit.b şi ale art.31 alin.(1), lit. h din Legea Poliţiei locale nr. 155/2010 ;

    În conformitate cu prevederile H.G. nr. 1332/2010 privind aprobarea Regulamentului cadru de organizare şi functionare a Poliţiei locale;

În conformitate cu prevederile Legii nr. 188/1999 privind Statutul funcţionarilor publici, republicată, cu modificările şi completările ulterioare ;


În temeiul  prevederilor Hotărârii Guvernului nr. 611/2008  pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare ;

Având în vedere prevederile art. 36, alin. (9)  din Legea nr. 215/2001 privind administraţia publică locală, republicată, cu modificările şi completările ulterioare;          
           Avand in vedere propunerea primarului municipiului Pascani,  in calitate de initiator al proiectului de hotarare si expunerea de motive  a initiatorului, inregistrata sub nr. 20307 / 17.11.2011 ;

           În baza Raportului   de specialitate  comun   intocmit de Serviciul Poliţie Locală şi Compartimentul Resurse umane şi Compartimentul Juridic si Contencios din cadrul aparatului de specialitate al primarului, inregistrat sub nr. 20308 /17.11.2011 ;

  Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:

- Avizul Comisiei pentru prognoze economico-sociale, buget, finante, industrie, agricultura, silvicultura, prestari servicii, comert si IMM-uri, inregistrat sub nr.            1176/23.11.2011 ;

- Avizul Comisiei juridice, ordine publica, drepturile  omului  şi libertăţi cetatenesti, inregistrat sub nr. 1170 /23.11.2011 ;

    Având în vedere H.C.L. nr. 52/09.05.2011 privind reorganizarea Serviciului Politie Comunitară ca structură de poliţie locală şi aprobarea regulamentului de organizare şi funcţionare a Serviciului Poliţie locală a municipiului Pascani ;
    Având în vedere H.C.L. nr. 84/26.08.2011 privind aprobarea organigramei şi a statului de funcţii  pentru aparatul de specialitate al Primarului municipiului  Paşcani şi instituţiile şi serviciile publice de interes local din subordinea Consiliului Local al municipiului Paşcani, pentru anul 2011;
In conformitate cu prevederile  art. 45 alin. (1) din Legea nr. 215/2001 privind administraţia publică locală, republicată, cu modificările şi completările ulterioare,          
H O T Ă R Ă Ş T E :
Art. 1 Se  aprobă  criteriile  (condiţiile)  şi  procedura  de  organizare  şi  desfăşurare  a concursului pentru ocuparea funcţiilor publice de conducere vacante de şef serviciu/ şef birou Poliţia Locală Pascani, conform Anexei nr. 1,  parte integrantă din prezenta hotărâre.

Art. 2 Primarul municipiului Paşcani, prin aparatul de specialitate: Serviciul Administraţie Publică, Compartimentul  Resurse  Umane  şi  Serviciul Poliţie  Locală  a Municipiului Paşcani, vor  duce la îndeplinire prevederile prezentei hotărâri.

Art. 3 Serviciul Administraţie Publică va comunica prezenta hotărâre :
· Instituţiei Prefectului judeţului Iaşi ;
· Primarului  municipiului Pascani;
· Serviciului Poliţie Locală ;

· Compartimentului Resurse umane;
· Mass-media .
PRESEDINTE DE SEDINTA                           CONTRASEMNEAZA    PENTRU 

                                                                                         LEGALITATE 

  CONSILIER ,                                                   SECRETARUL MUNICIPIULUI, 

               CENTEA LILIANA                               Cons. Jr.  MIRCEA  ZUZAN

Anexa  nr. 1 
la H.C.L. nr. 121 din  24.11.2011

       În conformitate cu prevederile H.G.611/2008- pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare, se stabilesc criteriile si procedurile pentru ocuparea functiilor publice de conducere-şef serviciu/şef birou Poliţia Locala Paşcani, astfel :

A)Condiţiile (criteriile) de organizare şi desfăsurare a concursului pentru ocuparea funcţiei de şef serviciu/şef birou Poliţia Locală Paşcani –funcţii publice de conducere
Pentru a participa la concursul organizat in vederea ocuparii functiei publice de  conducere, fiecare persoana trebuie sa indeplineasca urmatoarele conditii (criterii) generale si specifice:

a) are cetatenia romana si domiciliul in Romania;

b) cunoaste limba romana, scris si vorbit;

c) are varsta de minimum 18 ani impliniti; 

d) are capacitate deplina de exercitiu;

e) are o stare de sanatate corespunzatoare functiei publice pentru care candideaza, atestata pe baza de examen medical de specialitate;

f) indeplineste conditiile de studii prevazute de lege pentru functia publica: studii universitare de licenta absolvite cu diploma, respectiv studii superioare de lunga durata absolvite cu diploma de licenta sau echivalenta, pentru functie publica de conducere clasa I;

g) indeplineste conditiile specifice pentru ocuparea functiei publice;

h) nu a fost condamnata pentru savarsirea unei infractiuni contra umanitatii, contra statului sau contra autoritatii, de serviciu sau in legatura cu serviciul, care impiedica infaptuirea justitiei, de fals ori a unor  fapte  de  coruptie  sau  a  unei  infractiuni  savarsite  cu  intentie,  care  ar  face-o  incompatibila  cu exercitarea functiei publice, cu exceptia situatiei in care a intervenit reabilitarea;

i) nu a fost destituita  dintr-o functie publica sau nu i-a incetat contractul  individual  de munca pentru motive disciplinare in ultimii 7 ani;

j) nu a desfasurat activitate de politie politica, astfel cum este definita prin lege;
k) indeplineste conditiile de vechime prevazute de lege pentru ocuparea functiei publice:

- 2 ani vechime  in specialitatea  studiilor  necesare  exercitarii  functiei  publice,  pentru  ocuparea functiilor publice de conducere de sef serviciu/şef birou ;

l)  sa fie  absolventi  de  masterat  sau  studii  postuniversitare  in  domeniul  administratiei  publice, management sau in specialitatea studiilor necesare exercitarii functiei publice, pentru functiile publice de conducere;
m)cunostinte de operare pe calculator;
B) Procedura de organizare şi desfaşurare a concursului 
        Concursul pentru ocuparea funcţiilor publice de conducere vacante de şef serviciu/şef din cadrul Poliţiei Locale se organizeaza in conformitate cu legislatia in vigoare si consta in 3 etape succesive, analizate de comisiile de concurs, dupa cum urmează:

a) selectia dosarelor de inscriere;

b) proba scrisa care consta in redactarea unei lucrări şi/sau în rezolvarea unor teste –grilă ;

c) interviul- in cadrul acestuia  se testează abilităţile, aptitudinile şi motivaţia candidaţilor ;
Se pot prezenta la urmatoarea proba numai candidatii declarati admisi la proba precedenta.

Sunt declarati admisi la proba scrisa candidatii care au obtinut: minimum 70 de puncte dintr-un punctaj maxim de 100 puncte.

Sunt declarati admisi la interviu candidatii care au obtinut: minimum 70 de puncte dintr-un punctaj maxim de 100 puncte.

Punctajul final se calculeaza prin insumarea  punctajelor  obtinute la proba scrisa si interviu. Comunicarea rezultatelor finale se face în termen de maximum 3 zile lucrătoare de la data susţinerii ultimei probe.

După afişarea rezultatelor obţinute la selecţia dosarelor, proba scrisă sau interviu, candidaţii nemulţumiţi pot face contestaţie, în termen de cel mult 24 de ore de la data afişării rezultatului selecţiei dosarelor, respectiv de la data afişării rezultatului probei scrise ori a interviului, la  instituţia publică organizatoare a concursului, sub sancţiunea decăderii din acest drept. Comunicarea rezultatelor la contestaţiile depuse se face prin afişare la sediul  instituţiei organizatoare a concursului, imediat după soluţionarea contestaţiilor.

În vederea participării la concurs, fiecare candidat trebuie să prezinte la înscriere următoarele acte :

· formularul de înscriere   care va fi pus la dispoziţia candidaţilor de către  Compartimentul resurse umane din cadrul instituţiei;

· copia actului de identitate;

· copiile diplomelor de studii şi ale altor acte care să ateste efectuarea unor specializări;
· copia carnetului de muncă sau, după caz, o adeverinţă care să ateste vechimea în muncă şi, după caz, în specialitate;

· cazier judiciar;
· adeverinţă medicală din care să reiasă că starea sănătăţii îi permite să îndeplinească atribuţiile care-i revin prin ocuparea postului în care urmează să fie angajat; Adeverinţa va fi eliberată  în formatul standard stabilit de Ministerul Sănătăţii  si va conţine în clar  numărul, data, numele emitentului şi calitatea acestuia;

· aviz psihologic pentru permis port arma ;
· caracterizare din partea Politiei municipiului Pascani, din care sa rezulte comportamentul candidatului in societate;
· declaraţie pe propria răspundere sau adeverinţă care să ateste că nu a desfăşurat activităţi de poliţie politică.
Dosarele pentru inscriere la concurs se vor depune la Compartimentul Resurse Umane din cadrul Primariei municipiului Pascani, in termen de 20 zile de la data publicarii anunţului de concurs in Monitorul Oficial al Romaniei, Partea a III-a .

Data sustinerii probelor de concurs, bibliografia stabilită pentru concurs, comisiile de concurs şi de soluţionare a contestaţiilor se vor stabili prin dispoziţie a primarului municipiului Paşcani, în conformitate cu prevederile H.G. nr. 611/2008 pentru aprobarea normelor privind organizarea si dezvoltarea carierei functionarilor publici, cu modificarile si completarile ulterioare, după obţinerea nominalizărilor reprezentanţilor Agenţiei Naţionale a Funcţionarilor Publici în comisiile de concurs şi de soluţionare a contestaţiilor.












































































































































































































































































































